b'\n_START_ARTICLE_\nMicrosoft Xbox\n_START_PARAGRAPH_\nMicrosoft Xbox je igralna konzola \xc5\xa1este generacije, s katero je podjetje Microsoft vstopilo na trg igralnih konzol. V Severni Ameriki je bila predstavljena 15. novembra 2001, v preostalem delu sveta pa nekaj mesecev kasneje. Po Microsoftovih podatkih je bilo do 10. maja 2006 prodanih 24 milijonov enot._NEWLINE_Bila je prva igralna konzola, ki je vsebovala trdi disk za shranjevanje polo\xc5\xbeaja v igrah, uporabnikovih nastavitev in drugih podatkov. Tudi preostanek strojne opreme je bil zasnovan na osebnih ra\xc4\x8dunalnikih, poganjal pa je operacijski sistem s prilagojenim jedrom Windows 2000._NEWLINE_Naslednik Xboxa je Xbox 360, ki ga je Microsoft pri\xc4\x8del prodajati 22. novembra 2005. Najnovej\xc5\xa1i model Xboxa je Xbox One X.'